Massaskietery by nagklub in OrlandoOrlando-polisie bevestig die skietery by Pulse-nagklub in Orlando, Florida (Orlando-polisie, Twitter) JONGSTE: Minstens 50 persone is dood en 53 beseer. Lees meer. Volgens plaaslike berigte is meer as 25 persone geskiet en verskeie gyselaar geneem ná gewapende mans by ŉ gay nagklub in Orlando, Florida, losgebrand het. Volgens berigte op sosiale media is meer as 25 persone by Pulse Orlando geskiet en die polisie het verskeie beserings bevestig. “Almal kom uit Pulse uit en bly hardloop,” lui ŉ Facebook-plasing net ná die aanvallers toegeslaan het. Die polisie in Orlando het inwoners versoek om uit die gebied weg te bly. Een ooggetuie het gesê meer as een skieter het op die nagklub toegeslaan waar meer as 100 mense die aandjie uit geniet het. Maroela Media het vroeër berig die sangeres Christina Grimmie is oorlede ná ŉ aanhanger haar Vrydagaand drie keer geskiet het terwyl sy handtekeninge uitgedeel het ná ŉ konsert ook in Orlando, Florida. Lees meer.